钦定古今图书集成/明伦汇编/闺媛典/第169卷 > 徐金闺妻郑氏〈赵氏樊氏附〉
## 钦定古今图书集成/明伦汇编/闺媛典/第169卷 > 徐金闺妻郑氏〈赵氏樊氏附〉

按《常山县志》：“郑氏，象湖人，里择徐金闺妻。性贞淑，年
十九夫亡，总持内外如平日。久之，幼叔负官镪，将致
发遣罪。子有勋甫十岁，牵累被逮。姑又耄耋，爱恋子
孙，善悸，郑曲加存慰，脱簪珥，鬻地土，以偿逋负，艰辛
万状，免叔子缧系。姑意怿，然后教训有勋，使充儒学弟子员。年七十馀，有司表其闾。”又：“诸生徐金澄妻赵”
氏，国子生徐金清妻樊氏、郑妯娌也，俱早寡守贞，时
称“三节。”